ועדת הכספים, כנסת 18, פרוטוקול מספר 731, 2011-04-13 12:00

משה גפני: שלום לכולם.

משה גפני: אני מתכבד לפתוח את ישיבת הוועדה.

משה גפני: אני זימנתי את ישיבת הוועדה בדחיפות בגלל פנייה שהגיעה על מיגון גני הילדים, שזה יהיה הסעיף הבא, ביישובי עוטף עזה.

משה גפני: דיברתי עם אנשי האוצר ושאלתי אותם למה הם רשעים.

משה גפני: היתה לנו ישיבה ביום ראשון והעברנו העברות תקציביות והם היו צריכים להביא את זה באותו זמן והביאו את זה כמה שעות אחרי זה.

משה גפני: צריך לזמן ישיבה מיוחדת על העניין הזה.

משה גפני: אז שאלתי את סגן הממונה על התקציבים 'למה אתם רשעים?

משה גפני: ' אין לו תשובה אמיתית על השאלה הזאת, אבל במשרד האוצר אוהבים להעמיד אותי במצב בלתי אפשרי והם הצליחו.

משה גפני: אז אני צריך עכשיו לנקום בהם, נראה באיזה הזדמנות נעשה את זה, אני לא יכול שלא להעביר את מיגון גני הילדים בעוטף עזה בגלל שהם התעצלו והביאו את זה כמה שעות אחרי זה.

זאב בילסקי: אם יש להם חשבון איתך, למה אנחנו צריכים לסבול?

משה גפני: זה מה ששאלתי, אז הם אמרו לי 'אוי לרשע ואוי לשכנו'.

משה גפני: האמת היא שהם לא אמרו לי, חשבתי על זה עכשיו.

אחמד טיבי: זה יהיה הנושא השני, אדוני.

פניה קירשנבאום: אני כל כך מעריכה אותך, שאני תמיד מוכנה להצטרף לחשבונות שלך.

משה גפני: באותה הזדמנות ביקשתי להביא כסעיף ראשון את הנושא של מקדמות בגין המענק החד פעמי בסך 2,000 ₪ למקבלי קצבאות שיקום לנכי צה"ל וניצולי שואה.

אחמד טיבי: מה עם טייבה?

אחמד טיבי: היו"ר משה גפני: זה הסעיף השני.

אחמד טיבי: אני מבקש לומר לחברי הוועדה, אני קיוויתי שאולי נוכל לעשות את זה גם בלי ישיבה, אבל כנראה שזה לא הולך.

אחמד טיבי: פנו אליי גם מארגון נכי צה"ל וגם מניצולי שואה והם אומרים כדלהלן: "ביום 15.11.2010 פרסם אילן לוין, הממונה על השכר והסכמי עבודה במשרד האוצר, הנחיות לביצוע תשלום מענק חד פעמי בסך 2,000 ₪ לעובדים בשירות המדינה".

אחמד טיבי: אני מדלג על מה שלא רלוונטי, או מה שלא חשוב כרגע.

אחמד טיבי: "כאמור סעיף 1 להנחיות, תוספת זו צריכה להיות משולמת במשכורת חודש נובמבר.

אחמד טיבי: בהתאם לסעיף 5 להסכם משנת 1986 בין ארגון נכי צה"ל לבין משרד הביטחון מענק זה צריך להיות משולם אוטומטית גם בנוגע לתגמולים המשולמים לנכי צה"ל.

אחמד טיבי: כאשר המענק יקוזז בכפוף להתקיימות הנסיבות המאפשרות קיזוז על פי סעיף זה מתוספות שכר ותוספת יוקר שיינתנו בעתיד אשר יחולו גם על התגמולים המשולמים לנכי צה"ל".

אחמד טיבי: ארגון נכי צה"ל פנה מספר פעמים לראש אגף שיקום נכים.

אחמד טיבי: אגף שיקום נכים פנה לאגף התקציבים במשרד הביטחון והם פנו למשרד האוצר, והוא כותב פה שהוא פנה גם לאחת מוועדות הכנסת, אני לא אזכיר אותה, לא קיימו דיון בעניין הזה והם מבקשים שהוועדה תקיים את הדיון הזה על מנת להביא לתשלום המענק של 2,000 ₪ לנכי צה"ל וממילא זה גם יהיה לניצולי השואה.

אבנר גולן: רציתי עוד נקודה, בהמשך למכתב.

אבנר גולן: בהמשך למסמך שקראת כעת, נגרע משם משפט שב-2001 משרד הביטחון שילם לנכי צה"ל מענק.

משה גפני: אני יודע וזה תיכף נשמע מהם.

משה גפני: אתה יכול לומר.

אבנר גולן: מענק בסכום 1,250 שקלים שקוזז מאוחר יותר ועל זה הגשנו גם בג"צ כי המשיכו לקזז מעבר לתקופה שנקבעה.

אבנר גולן: הגשנו בג"צ והם החזירו את התשלומים בארבע פעימות, אבל היה כבר תקדים ב-2001.

משה גפני: אני יודע.

משה גפני: כן, חבר הכנסת בילסקי.

זאב בילסקי: קודם כל אני מאוד מודה לך על הדיון ועל הנחישות שלך לעזור, גם במקרה של נכי צה"ל וגם של ניצולי השואה.

זאב בילסקי: אנחנו בדקנו את התקדים של 2001 ובאמת ב-2001 גם אלה קיבלו וגם אלה קיבלו, אלא שאותם אלה שדיברת עליהם, הרשעים והשכנים וכולי, הם קיזזו את זה---

משה גפני: לא, אל תיקח את המלה 'רשעים' ברצינות.

זאב בילסקי: אני יודע, אבל את ה'שכנים' אני לוקח ברצינות.

זאב בילסקי: היום השכנים פה ואנחנו נבדוק את זה, זה לא לדיון הזה, כי בעקבות הבג"צ של נכי צה"ל באמת החזירו להם את ה-1,250 בארבע פעימות.

זאב בילסקי: לא בטוח שהחזירו את זה לניצולי השואה, את זה אנחנו עוד נבדוק, אבל בשלב הזה לפחות אם נוכל לצאת מפה היום עם בשורה לחג שגם ניצולי השואה יקבלו את ה-2,000 שקלים, זו תהיה בשורה גדולה מאוד.

זאב בילסקי: אני דיברתי, מאז שהתקשרת אליי, עם כל הארגונים, עם כל האנשים, הם מאוד נרגשים ומחכים לתוצאות של הדיון היום.

משה גפני: החזירו את ארבע הפעימות לניצולי השואה?

מרים גרייבר: לא.

מרים גרייבר: לא החזירו.

משה גפני: למה?

משה גפני: מה ההבדל?

מרים גרייבר: אני לא יודעת.

מרים גרייבר: אנחנו לא שמנו לב לזה ואם אנחנו לא שמים---

דב בארי: הקיזוז הזה כן הוחזר לניצולי השואה.

דב בארי: בוצע עדכון לפני חצי שנה.

מרים גרייבר: לא, הקיזוז לא הוחזר, זה דבר אחר שהוחזר.

מרים גרייבר: הוחזר מוועדת דורנר שעשיתם טעות.

משה גפני: רגע, עכשיו התבלבלתי.

פניה קירשנבאום: השאלה לחבר הכנסת בילסקי.

פניה קירשנבאום: אם הם מחזירים באופן קבוע, שוטף, אז זה לא בחוק של יורי שטרן, כי החוק של יורי שטרן מדבר על המענק פעם בשנה.

זאב בילסקי: זה נכון.

פניה קירשנבאום: זאת אומרת שאלה שלא נכנסו לחוק 53' לא קיבלו שום דבר ולא ברור שהם מקבלים את זה עכשיו.

זאב בילסקי: עכשיו אנחנו רוצים לראות מי כן קיבל, עוד לא מדברים על מי לא קיבל.

זאב בילסקי: יש לנו חשש---

משה גפני: יש שני חלקים.

זאב בילסקי: מר בארי, יכול להיות שאתה תביא לנו מסמכים שכן, כי תוך כדי ההתכוננות לישיבה הזאת אנחנו לא בטוחים שה-1,250 שהוחזרו הוחזרו גם לניצולי השואה.

דב בארי: אנחנו בטוחים---

משה גפני: מר בארי, דקה, בואו נלך לפי הסדר, סתם עכשיו עולה פה סוגיה שלא תוכננה.

משה גפני: ב-2001 דובר על 1,250 שקלים.

משה גפני: אתה טוען שהכסף הזה הוחזר.

דב בארי: הכסף הזה הוחזר, עכשיו יצאנו לבדוק בדיוק מתי בוצע העדכון וההחזר למי שזה קוזז, כפי שקרה אצל אגף שיקום של משרד הביטחון.

משה גפני: אז הכסף הזה הוחזר וזה נכון שב-2001 קיבלו את התוספת.

דב בארי: הקצבאות שהן מתוקף חוק נכי רדיפות הנאצים משולמות בהצמדה למה שמשרד הביטחון משלם, כאשר ניתן המענק ואז הקיזוז והקיזוז נמשך יתר על המידה, אותה טעות חלה גם אצל ניצולי השואה, וכאשר זה תוקן במשרד הביטחון, לפני, אני לא זוכר בדיוק את התקופה, שנה או שנתיים, זה היה אותו דבר.

קריאה: בספטמבר 2009.

דב בארי: בספטמבר 2009 הוחזר הקיזוז לניצולי השואה.

משה גפני: מתי הוחזר לנכי צה"ל?

אבנר גולן: התשלום האחרון הסתיים בסוף 2010, החזירו את זה בארבע הפעימות.

משה גפני: אוקי.

משה גפני: זאת אומרת, הרשות לניצולי שואה, אתם גם סבורים ואתם יודעים שזה הוחזר?

סופי כהן לבלוביץ: אנחנו החזרנו את זה לא בארבע פעימות, כמו משרד הביטחון, אנחנו החזרנו את זה בפעימה אחת בספטמבר 2009.

משה גפני: למה את טוענת שלא?

משה גפני: גם משרד האוצר וגם---

מרים גרייבר: השאלה שלי אליהם, הוא אמר שלחלק, על איזה חלק הם מדברים?

מרים גרייבר: למי זה קוזז ולמי זה לא קוזז?

מרים גרייבר: מפני שאני לא זוכרת שאצלי הם החזירו משהו.

משה גפני: מה זה אצלך?

מרים גרייבר: אני מקבלת מהאוצר.

משה גפני: כן, ואת לא זוכרת שקיבלת.

מרים גרייבר: היה דבר אחר שקיבלנו, ש---

משה גפני: אבל אנחנו לא בדבר האחר, אנחנו עכשיו בעניין הזה.

מרים גרייבר: נכון, בעניין הזה, לכן מעניין אותי לדעת למי הם החזירו, ממי הם לקחו.

משה גפני: בסדר, שאלה לגיטימית והכל בסדר.

משה גפני: אני מבקש, אם אפשר, מי יברר את זה?

משה גפני: אתם תבררו את זה, לגבי מה שהגברת טוענת?

משה גפני: אבל זה ברור, אתם אומרים לוועדה שזה הוחזר.

סופי כהן לבלוביץ: הוחזר.

סופי כהן לבלוביץ: לכל מי שקוזז זה הוחזר בפעימה אחת, ולא בארבע פעימות כמו משרד הביטחון.

משה גפני: ב-2010.

סופי כהן לבלוביץ: בספטמבר 2009.

משה גפני: אוקי, אני מציע, אם אתם יכולים לבדוק את מה שהגברת גרייבר---

אוד: אבל מה זה שייך?

אוד: רוצים עכשיו לתת לניצולי שואה נצרכים 2,000 שקל.

אוד: לא אני ומרים צריכים להתרוצץ בין עשרות ניצולי שואה---

משה גפני: בסדר, אז אני באתי כמעט במיוחד מבני ברק בשביל הנושא הזה.

אוד: יפה, כל הכבוד.

אוד: יישר כח.

משה גפני: לא, לא רק בשביל זה.

משה גפני: באתי בשביל המיגון, אבל בינתיים...

משה גפני: קיוויתי שזה יסודר בלי הישיבה הזאת, כנראה שלא תהיה בררה ועל זה אנחנו מדברים.

משה גפני: וחבר הכנסת זאב בילסקי מאבד עכשיו קולות ואת תמיכתו של חבר הכנסת אחמד טיבי, הוא מאבד קולות בפריימריז, הוא היה צריך להיות היום אני לא רוצה להגיד איפה.

אוד: זאב בילסקי, כבודו במקומו מונח.

אחמד טיבי: לא, אבל הוא בא כדי לעזור לכם והוא ויתר על מסע בחירות, סימן שהנושא עקרוני וחשוב לגביו.

משה גפני: בדיוק.

זאב בילסקי: על זה אומרים, 'כל העוסק בצרכי ציבור באמונה, הקדוש ברוך הוא ישלם שכרו'.

אחמד טיבי: ולי ידוע שלקדוש ברוך הוא יש השפעה מוחצת על הקלפי.

משה גפני: עכשיו אנחנו עוברים לנושא של היום.

אליהו גוטמן: רציתי לעשות קצת סדר בבלבול אולי של הדברים שהיו כאן.

אליהו גוטמן: בשנת 2001 אכן שולמו 1,250 שקלים.

אליהו גוטמן: לפי ההסדר בינינו לבין ארגון נכי צה"ל, על כל תוספת תשלום שניתנת במהלך השנה משולם לארגונים ואנחנו מקזזים את זה באמצעות המדדים שמתייקרים ובעצם נותנים ביטוי לאותה תוספת על מנת שלא יקבלו את זה פעמיים, גם דרך המדדים וגם דרך התשלומים.

אליהו גוטמן: מה שקרה ב-2001-2002, שהיינו אמורים לקזז, שבטעות, מישהו עשה טעות והקיזוז נמשך יותר מהסכום.

אליהו גוטמן: נתנו 1,250 שקל וקיזזו אולי 5,000 שקל.

אליהו גוטמן: כשעלינו על זה וגם היה בג"צ בנושא, בסופו של דבר משרד הביטחון החזיר את אותו קיזוז יתר.

אליהו גוטמן: את הקיזוז הרגיל עשינו והיינו צריכים לעשות, על פי ההסכם, אבל את קיזוז היתר, אותו החזרנו, אנחנו ואני שומע שגם החזירו את זה לניצולי שואה, אבל זה לא הקטע שאני מטפל בו.

אליהו גוטמן: היה ויכוח גם ב-2001, האם ה-1,250 הזה נופל לתחום שמחייב על פי ההסכם שאנחנו נשלם.

אליהו גוטמן: אם זה לא תוספת שכר, אלא זה מענק ומענקים לכאורה, על פי חוות דעת שהיו, לא היינו אמורים לשלם, אבל לפנים משורת הדין אמרנו שאנחנו נשלם ונקזז.

אליהו גוטמן: הפעם החלטנו לשאול שאלה את המומחים.

משה גפני: למה לא הסתמכתם על התקדים?

אליהו גוטמן: אל"ף הסתבכנו מאוד עם התקדים הזה ולא רצו עוד פעם לחזור על ה...

משה גפני: לא הסתבכתם, נתתם תשלום יתר ואז היה צריך לקזז.

משה גפני: בסדר.

משה גפני: למה הסתבכתם?

אליהו גוטמן: כי קיזוז היתר הזה קרה כתוצאה מאיזה שהוא תהליך שהמחשוב נכנס.

אליהו גוטמן: היו"ר משה גפני: החליפו את המחשוב, אבל לא את האנשים.

אליהו גוטמן: הבעיה היא שהמחשוב יודע לקזז אחוזית, כי המדדים הם אחוזיים.

אליהו גוטמן: הוא לא יודע לקזז סכומית.

משה גפני: אתה יודע, הגמרא אומרת שהדבר הכי חמור שבן אדם עושה זה תוהה על הראשונות.

משה גפני: תוהה על הראשונות זה אם בן אדם עושה מעשה טוב והוא מתחרט והוא לא הולך לעשות את זה פעם נוספת, זה דבר חמור.

משה גפני: עשיתם מעשה טוב ב-2001, עכשיו מגיע אותו תהליך גם עכשיו.

משה גפני: מה ההסתבכות שהיתה?

משה גפני: תעדכנו את המחשבים, תעבירו את הכסף.

אליהו גוטמן: קודם כל מתחלפים אנשים והאנשים היום חשבו---

משה גפני: אז זה לא ב'תוהה על הראשונות'?

משה גפני: אבל המשרד?

אליהו גוטמן: הדבר הזה הוא לא לגמרי ברור.

משה גפני: הוא ברור לגמרי, מה הוא לא ברור?

משה גפני: יש 2,000 שקלים, שזה תוספת---

אליהו גוטמן: אבל יש הסכם, ובהסכם זה לא תוספת שכר.

משה גפני: בסדר, זה תוספת שכר, זה מענק, זה ניתן.

משה גפני: .. אוקי, בבקשה.

אליהו גוטמן: ולכן ביקשנו את חוות דעתו של הממונה על השכר.

אליהו גוטמן: הממונה על השכר סירב לענות, עד היום.

משה גפני: אני דיברתי איתו השבוע.

משה גפני: תיכף נשמע.

אליהו גוטמן: בינתיים גם נודע לנו שהיתה החלטה לא לשלם את תוספת השכר הזו למשל לאנשי הקבע.

אליהו גוטמן: אוקי, אם ככה מדובר פה כבר באיזה שהוא תשלום שהוא סלקטיבי ולא לכל אחד, רק על פי הכללים, רק מה שהממונה על השכר הורה, ולכן אמרנו, אם ככה, עד שלא תהיה החלטה חד משמעית ברורה ושאנחנו חייבים לשלם את זה, אנחנו בשלב זה החלטנו לא לשלם.

משה גפני: משרד האוצר?

מאיר בינג: מה שאני אומר עכשיו מתואם עם אגף השכר.

מאיר בינג: האמירה שלנו, ואמרנו את זה גם למשרד הביטחון, זה באמת לא נשלח בכתב אבל זה נאמר, מבחינתנו כל החלטה שלהם תהיה מקובלת.

מאיר בינג: גם אם יחליטו לשלם את זה, לשלם כרגע, לשלם אחרי, שאנשי הקבע יקבלו, מה שיחליטו, זו החלטה שלהם ואם הם יחליטו לשלם, זה מקובל עלינו.

משה גפני: למה לא עניתם להם בכתב?

מאיר בינג: אני לא יודע להגיד, כי המכתב לא הופנה אליי, אני יכול לבדוק את זה, אבל לא ענינו.

מרדכי שייקה: זו שערורייה אמיתית.

אבנר גולן: אגב, עובדי משרד הביטחון ואגף השיקום קיבלו את המענק כבר בנובמבר-דצמבר.

משה גפני: כן, אני יודע.

משה גפני: אני קצת במבוכה.

משה גפני: מה זה אומר עכשיו מבחינת הוועדה?

משה גפני: זאת אומרת שמה?

משה גפני: עם מה אנחנו הולכים לפסח, משלמים או לא משלמים?

מאיר בינג: אני אומר, זו החלטה של משרד הביטחון.

משה גפני: מה זה החלטה של משרד הביטחון?

משה גפני: משרד הביטחון פנה אליכם, שמעת את מה שהוא אמר.

מאיר בינג: אני אומר שוב, זו לא החלטה של---

משה גפני: החלטה של משרד הביטחון.

משה גפני: תכתוב, תעביר לי פתק שזו החלטה של משרד הביטחון, אני אתן לו ותראה שהוא משלם.

משה גפני: תן לי פתק שזו החלטה של משרד הביטחון.

מאיר בינג: אני אתן לך.

מאיר בינג: מדובר בהחלטה של משרד הביטחון---

משה גפני: בסדר, אין סיבה.

משה גפני: אין סיבה בעולם, לא מבחינה משפטית ולא מבחינה ציבורית ולא מבחינה תקדימית, שהם לא יקבלו את הכסף הזה.

משה גפני: אין סיבה בעולם.

משה גפני: אם היתה סיבה בעולם, אגף התקציבים במשרד האוצר והממונה על השכר לא היו אומרים את מה שאתה אומר עכשיו.

משה גפני: אני הבנתי את זה גם בשיחת הטלפון שהיתה לי עם אילן לוין, כי משרד האוצר לא מתנגד לתשלום הזה.

משה גפני: אז למה להקשות על החיים, שהם קשים גם בלי זה?

זאב בילסקי: יש גם עוד שאלה, מה עם ניצולי השואה?

משה גפני: תיכף נגיע לחלק השני.

מאיר בינג: מבחינתנו משרד הביטחון מוזמן לקבל החלטה עוד היום אם הוא מעוניין בכך לשלם את הכסף.

משה גפני: והוא יכול לשלם מיד?

מאיר בינג: כן, הוא יכול לשלם היום.

משה גפני: אליהו גוטמן, מה אתה אומר?

משה גפני: אתה משלם היום?

משה גפני: אני מביא לך פתק.

אליהו גוטמן: אולי אפשר לשאול את האוצר אם הוא גם מוכן באותה הזדמנות שישלמו לאנשי הקבע?

משה גפני: רק שנייה.

משה גפני: תאמין לי, זו טעות מה שעכשיו אמרת.

משה גפני: אם משלמים על נכי צה"ל, חד משמעית משלמים לאנשי הקבע.

משה גפני: אל תעלה את זה בכלל, בגלל שעכשיו יתחיל דיון, ואני יודע גם מה הדיון שייפתח.

משה גפני: יתחילו להגיד... בקיצור, אני מכיר את העניין ואני גם שמעתי כמה דברים בעניין הזה.

משה גפני: אני אומר לך, ישלמו.

משה גפני: אל תעלה את העניין הזה.

אליהו גוטמן: בכל מקרה אני לא בטוח שמשרד הביטחון יספיק עד הפסח לגמור את ה---

משה גפני: לא, אתם חייבים לגמור את זה עד פסח, אחרת סתם באנו.

אליהו גוטמן: העסק הוא לא פשוט.

מרדכי שייקה: כמו שעצרתם את זה.

אליהו גוטמן: זה לא סכום קבוע של 2,000 שקל.

אליהו גוטמן: 2,000 שקל זכאי רק מי שיש לו מה שנקרא 'משרה מלאה'.

אליהו גוטמן: לנכי צה"ל זה לפי אחוזי הנכות.

משה גפני: בסדר, לפי אחוזי הנכות.

משה גפני: אז תשלמו או לא תשלמו?

אליהו גוטמן: והקיזוז יהיה עוד יותר---

משה גפני: אין לי מה לעשות עד פסח, אני מוכן לבוא לעזור לכם, אפשר?

משה גפני: הנה, גם חברי הכנסת האחרים יבואו.

אליהו גוטמן: אני לא יכול להתחייב בשם משרד הביטחון שזה יבוצע.

משה גפני: אז מי יכול להתחייב בשם משרד הביטחון?

גאלב מג'אדלה: לא מזמן הם קיבלו 700 מיליון, מה הם עשו עם זה?

משה גפני: לא יודע.

גאלב מג'אדלה: אז אולי זה יילך לזה.

משה גפני: הבעיה היא לא כסף, הבעיה היא מחשבים, הבעיה להתארגן, לכן הם צריכים עזרה.

אליהו גוטמן: יש גם בעיה כספית.

אליהו גוטמן: אני רוצה להזכיר שמדובר פה בהוצאה של מעל 60 מיליון שקלים, רק שיהיה ברור.

משה גפני: את זה הבנתי.

משה גפני: על זה אמר חבר הכנסת ראלב מג'אדלה, הוא אמר נכון, העברנו פה 700 מיליון, אנחנו הולכים להעביר עוד כסף, יש כסף.

משה גפני: זה לא צריך להיות על חשבון האנשים ונכי צה"ל, צריך להעביר את הכסף.

משה גפני: אני מאוד מבקש שתעבירו את הכסף עד פסח.

אליהו גוטמן: אני לא יכול להתחייב.

משה גפני: אתה רשמת את הפתק?

דב בארי: זה אמירה לפרוטוקול.

מאיר בינג: אמרתי את זה בפרוטוקול, אבל אין לי בעיה גם- - -

אבנר גולן: לא, אני מבקש שתתקבל החלטה ונקבע לוחות זמנים, כי כמו שאני מכיר את אגף השיקום, הם אוהבים למשוך את הזמנים ו---

משה גפני: הם לא אוהבים למשוך את הזמנים, יש להם בעיה עם המחשב.

משה גפני: אם חסר לכם תקציב, יש לי כחבר כנסת תקציב לקשר עם הבוחר, לא ניצלתי אותו, אני מוכן לתת לכם אותו.

אחמד טיבי: גם בילסקי מצטרף.

שי בכר: אני חייב רק להתריע שבאגף השיקום מחר המערכת שלנו נסגרת, עם כל התשלומים, ולפני שהיא נסגרת אתה חייב לעשות איזה תכנות מסוים במחשב המרכזי כדי לשלם את הכספים האלה ואז צריכה להיות ריצה---

אבנר גולן: תדחו את הסגירה ליום ראשון.

שי בכר: אי אפשר לדחות.

שי בכר: אם יהיו שגויים, אנשים לא יקבלו את הכסף אם נדחה ליום ראשון.

משה גפני: אני רוצה שתדע.

משה גפני: המערכת של הכנסת סגורה, המחשבים נסגרו.

משה גפני: אנחנו עושים את הישיבה הזאת במזכירות הוועדה אצלנו, הכל עכשיו נעשה ידני.

משה גפני: המערכת סגורה.

אחמד טיבי: כנגד כל הסיכויים.

משה גפני: צודק, כנגד כל הסיכויים, ועשינו את זה ידני.

משה גפני: אתה יודע מה המשמעות שיהיה לאנשים את הכסף הזה לפני פסח?

שי בכר: אני מייצג אנשים שלא נמצאים כאן, ביחידת המחשוב, אני רק רוצה ל---

גאלב מג'אדלה: אני יכול להציע משהו?

גאלב מג'אדלה: אנחנו נתבע בשבילם שעות נוספות, שיעבדו הלילה ומחר.

משה גפני: בסדר.

משה גפני: מאיר, באותה הזדמנות שאתה כותב לי פתק, תכתוב גם על השעות הנוספות, מה שאמר חבר הכנסת מג'אדלה עכשיו.

גאלב מג'אדלה: תעבדו עד חצות.

גאלב מג'אדלה: כשאתם רוצים תקציב, אתם עובדים עד חצות ואפילו עד הבוקר, אז תעבדו לילה אחד עד חצות.

משה גפני: נחזור לעניין הזה.

משה גפני: עכשיו אני רוצה לדעת לגבי ניצולי השואה.

משה גפני: חבר הכנסת בילסקי, תעלה את העניין.

זאב בילסקי: מכיוון שאנחנו צמודים ולכן אנחנו נזעקנו ובאנו לפה, והיינו רוצים מאוד לשמוע מהרשות שהכסף הזה ישולם לפני פסח ואני רוצה להגיד פה לפרוטוקול, אדוני היושב ראש, שהניסיון שלנו עם הרשות הוא יוצא מן הכלל טוב, באמת.

זאב בילסקי: בחודשים האחרונים הצלחנו להגיע להישגים משמעותיים כשהאחרון בהם, וזה הרבה מאוד תודות לך, היושב ראש, זה תשלום ההוצאות לתרופות, גם לאלה שמקבלים מגרמניה, ואם נשמע פה מנציגי הרשות שהכסף הזה...

זאב בילסקי: בניגוד למשרד הביטחון שהם צריכים שעות נוספות, אני מכיר את אנשי הרשות, הם במילא עובדים מסביב לשעון.

משה גפני: לא, הם לא ביקשו שעות נוספות, הוא אמר שיש בעיה טכנית, להערכתי הם יתגברו על זה.

משה גפני: אבל הוא לא ביקש, את זה הציע חבר הכנסת מג'אדלה.

זאב בילסקי: ברשות אין את הבעיה הזאת ואני חושב שעם רצון טוב אפשר לשלם את הכסף הזה לפני החג.

מרים גרייבר: אבל זאביק, יש לנו שאלה---

זאב בילסקי: רגע, בואי נשמע את התשובה.

זאב בילסקי: אם התשובה שלהם כן, לא צריך לשאול, אם התשובה לא, אז נשאל.

משה גפני: מי משיב לחבר הכנסת בילסקי?

דב בארי: כפי שנאמר פה, התשלומים שמשולמים מתוקף חוק נכי רדיפות הנאצים מוצמדים לתשלומים שמשלמים מאגף השיקום של משרד הביטחון.

דב בארי: כאשר אגף השיקום יקבל החלטה ויבצע את הפעולה הזאת, גם הרשות לזכויות ניצולי השואה תפעל כדי לבצע עדכון זהה אצל---

זאב בילסקי: מכיוון שמשרד הביטחון קיבל ברגע זה את ההחלטה, הבעיה שלו רק הלילה או מחר, השאלה היא אם אנחנו יכולים לצאת מפה מהישיבה כשאנחנו יודעים שאנשי הרשות יוצאים מפה ישר כדי לבצע את התשלום.

דב בארי: למיטב ידיעתי, מערכות השכר של הרשות לזכויות ניצולי השואה כבר נסגרו לחודש הזה.

דב בארי: נמצאת פה גב' סופי כהן לבלוביץ, היא יכולה להגיד יותר בנושא הזה.

זאב בילסקי: אני זוכר את המנהלת הכללית של הרשות, כשהיא היתה צריכה להעביר איזה שהיא הצעת חוק שבה היא היתה להחתים את שר המשפטים.

זאב בילסקי: היא עמדה שעתיים ליד המשרד שלו כדי להחתים אותו, הלכה בלילה, לא ישנה בבוקר, יצאה בארבע בבוקר ועשתה את הכל.

זאב בילסקי: תאמין לי, דב, אתה לא יודע איזה אנשים---

דב בארי: אני יודע ש---

זאב בילסקי: אם אתה תיתן לנו אור ירוק, אני, יחד עם מה שאמר היושב ראש על תקציב לבוחר, אנחנו נקציב את מה שצריך, נבוא לשם היום, נבצע.

זאב בילסקי: יש חשיבות רבה מאוד, דב, אתה יודע מה זה חג הפסח, ערב פסח, אנחנו מדברים על אנשים ש...

זאב בילסקי: שאתה מכיר אותם טוב.

זאב בילסקי: לכן יש חשיבות רבה מאוד לעשות את המאמץ.

זאב בילסקי: סופי, מה את אומרת?

סופי כהן לבלוביץ: שאני צריכה לבדוק את זה.

זאב בילסקי: סופי, שאני אתקשר בשבילך או את תתקשרי?

סופי כהן לבלוביץ: תן לי לבדוק את זה.

זאב בילסקי: אז תתקשרי, תשאלי ותחזרי לפה ותודיעי ליושב ראש.

גאלב מג'אדלה: אני לא מבין מה קורה כאן.

גאלב מג'אדלה: בשביל שישלמו מה שמגיע לאנשים צריך לעשות ועדת כספים של הכנסת?

גאלב מג'אדלה: מה זה התעלול הזה?

גאלב מג'אדלה: בשביל שישלמו מה שמגיע לאנשים, בדין, צריך לעשות ועדת כספים של הכנסת, להביא לכאן מכל העולם?

גאלב מג'אדלה: אני אומר לך, אני במקומך הייתי ממליץ לפטר את האנשים האלה, הממונים על הדברים האלה, לפטר אותם לאלתר.

גאלב מג'אדלה: מה זה?

גאלב מג'אדלה: מחשב סגור, מחשב פתוח.

גאלב מג'אדלה: אני חשבתי שאנחנו בהצגה.

גאלב מג'אדלה: זה לא תיאטרון כאן, זו ועדת הכספים של כנסת ישראל.

אוד: כל הכבוד.

גאלב מג'אדלה: מה זה מחשב סגור, מחשב פתוח?

גאלב מג'אדלה: אתה לא מקבל משכורת?

גאלב מג'אדלה: אתה הולך הביתה למכולת בלי משכורת?

גאלב מג'אדלה: מה זה הסיפור הזה?

משה גפני: חבר הכנסת מג'אדלה.

אוד: שימנעו מאנשים לחוות את הפסח קצת יותר בקלות, דברים טכניים.

אוד: אני לא מבין את זה.

גאלב מג'אדלה: מה זה להריץ אדם כזה בן 80, בשביל לקבל דבר שמגיע?

גאלב מג'אדלה: הם עושים טובה?

מרדכי שייקה: כל מלה בסלע.

גאלב מג'אדלה: זה לא אגף שיקום, זה אגף עיכוב ותעלול.

גאלב מג'אדלה: מה זה?

גאלב מג'אדלה: בגלל שזה משרד הביטחון אתה שותק?

גאלב מג'אדלה: אני באמת לא מבין.

משה גפני: רגע, לא ידעתי שזה משרד הביטחון, עכשיו אנחנו עם הרשות לזכויות ניצולי השואה.

גאלב מג'אדלה: באמת, כבוד היושב ראש, יש גבול לתעלול.

גאלב מג'אדלה: מה זה?

משה גפני: אני אגיד לך מה הבעיה.

משה גפני: אני מסכים איתך באופן עקרוני שצריך לשלם וצריך לשלם מיד ושזה יגיע לפני פסח.

משה גפני: כל גוף, כל משרד, כל ארגון, כל קבוצה מטפלת לפני פסח בתשלומים ולא מעכבים את זה, הבעיה המרכזית היא הביורוקרטיה הנוראה שאנחנו נתקלנו בה.

משה גפני: בעיקר כשהגענו לתשלום של ה-2,000 שקלים, נתקלנו בביורוקרטיה.

משה גפני: על מה מדובר?

משה גפני: מדובר על תוספת שכר באופן של מענק חד פעמי, או שמדובר על מענק חד פעמי שהוא לא חלק מתוספת השכר.

משה גפני: זאת הבעיה.

משה גפני: אני קיוויתי---

גאלב מג'אדלה: קודם כל משלמים, אחר כך מתדיינים.

גאלב מג'אדלה: הם לא בורחים לשום מקום.

מרים גרייבר: היושב ראש, יש לי שאלה.

מרים גרייבר: על כמה אנשים אנחנו מדברים?

מרים גרייבר: אנחנו מדברים רק על אלה שמקבלים מהאוצר?

מרים גרייבר: האם אנחנו מדברים גם על אלה שמקבלים מקרן סעיף 2?

מרים גרייבר: האם אנחנו מדברים על כולם?

משה גפני: אתה יכול להשיב לה?

דב בארי: למיטב ידיעתי ההצמדה לנושא הזה מדברת על חוק נכי רדיפות הנאצים, מדובר על כ-50,000 ניצולי שואה.

דב בארי: לא לפי חוק ההטבות, לפי חוק נכי רדיפות ונכי מלחמה בנאצים.

פניה קירשנבאום: אתה רואה?

פניה קירשנבאום: ואתה אומר לי תהיי רגועה.

זאב בילסקי: חוק ההטבות בפנים.

דב בארי: לא, חוק ההטבות בחוץ, למיטב ידיעתי.

משה גפני: למה זה לא חל על חוק ההטבות?

זאב בילסקי: אני לא בטוח.

זאב בילסקי: דב, תבדוק את זה.

דב בארי: אני אבדוק את זה שוב, אבל צריך להבין מה מנגנון ההצמדה.

דב בארי: היו"ר משה גפני: למה שזה לא יחול?

דב בארי: מה המניעה?

דב בארי: יש הצמדות, החוקים קובעים באופן מפורש---

פניה קירשנבאום: כי הם לא ניצולי שואה.

פניה קירשנבאום: אתה יודע, הם הגיעו לפה אחרי 53', אז הם כבר לא---

משה גפני: בסדר, אבל החוק הרי מעמיד אותם באותו מצב, אז למה זה צריך להיות שונה?

משה גפני: בגלל שכאשר הצמידו את ניצולי השואה לנכי צה"ל, אז לא היה את החוק של יורי שטרן, לא היה את הנושא של ההטבות האלה, אבל ברור שברגע שהחוק הזה נחקק, ההסכם חל גם עליהם.

משה גפני: אין סיבה בעולם שלא.

דב בארי: שוב, החוקים קובעים את מנגנוני ההצמדה ואת ההטבות שנלוות להם.

דב בארי: בעניין חוק נכי רדיפות הנאצים יש הצמדה מלאה לאגף השיקום.

דב בארי: לעניין חוק ההטבות, יש עדכונים לפי אגף השיקום אבל לא את התוספות המדוברות כאן.

דב בארי: זאת אומרת שההטבה הזאת תגיע ל-50,000 ניצולי שואה.

מרים גרייבר: זאת אומרת שיש לנו בערך 200,000 ניצולי שואה ו-50,000 מקבלים.

משה גפני: כמה יש בחוק ההטבות, פאינה?

פניה קירשנבאום: אני לא יודעת, הוא צריך לדעת.

פניה קירשנבאום: ומה ההצמדה שהם מקבלים?

פניה קירשנבאום: 50 שקל?

פניה קירשנבאום: היו"ר משה גפני: כמה יש בחוק ההטבות, דב?

מרים גרייבר: שרה אומרת 25,000.

שרה זילברשטיין היפש: בחוק ההטבות.

זאב בילסקי: יש לי הרגשה, אדוני היושב ראש, שנפתרה בעיית המחשוב ברשות.

זאב בילסקי: סופי, מה את אומרת?

סופי כהן לבלוביץ: אנחנו נעשה את המאמצים שהערב.

סופי כהן לבלוביץ: ..

זאב בילסקי: אתה שומע?

זאב בילסקי: אתה רואה איך הם מצדיקים את האמון שלנו?

משה גפני: כל הכבוד.

משה גפני: סופי, לגבי הנושא של חוק ההטבות, על כמה מדובר?

סופי כהן לבלוביץ: יש 2,300 שמקבלים תגמול חודשי ו-25,000 שמקבלים הטבות.

סופי כהן לבלוביץ: חוק ההטבות לא מקבלים את ה-2,000.

סופי כהן לבלוביץ: על פי החוק מקבלים את ה-2,000 רק מוצמדי השיקום של חוק נכי רדיפות הנאצים.

סופי כהן לבלוביץ: רק אם התגמול עצמו מתעדכן על פי הצו של שר האוצר, אז הם זכאים לתוספת.

משה גפני: אבל יש פה עדכון של 2,000 שקל.

סופי כהן לבלוביץ: אבל העדכון הוא בתוקף הסכם שכר ולא מדד, כמו שעושה משרד הביטחון.

סופי כהן לבלוביץ: יש כמה עדכונים ב---

משה גפני: תגיד לי, דב, אתה יכול לעזור לנו בזה שגם אלה יקבלו את זה, לפני פסח?

דב בארי: אני חושב שאם החוק לא מאפשר לי לעשות את זה, אז קצת קשה לי לעשות את זה.

דב בארי: אני מוכן לבדוק קודם כל מה המשמעות התקציבית ולראות איך אנחנו אולי יכולים לבדוק את---

משה גפני: המשמעות התקציבית?

משה גפני: כמה המשמעות התקציבית?

דב בארי: אני אבדוק.

משה גפני: אתה אומר שהבעיה היא חוקית, המשמעות התקציבית לא רלוונטית.

שרה זילברשטיין היפש: 25,000 כפול 2,000.

משה גפני: לא, אבל המשמעות התקציבית לא רלוונטית, הוא אומר שהבעיה זה החוק.

משה גפני: יש עוד מישהו שרוצה להתייחס?

זאב בילסקי: אני רוצה להודות לרשות, אדוני היושב ראש, על כך שבאמת הם עושים את המאמץ ואני גם הייתי מציע למשרד הביטחון לאמץ את אותו מאמץ שעושים אנשי הרשות לזכויות ניצולי שואה באוצר, לשלם את זה לפני...

זאב בילסקי: אני מודה לכם ואני רוצה להודות לך, אדוני היושב ראש, פשוט עשית פה מעשה טוב.

זאב בילסקי: באמת יישר כוח, תודה רבה.

משה גפני: עשינו יחד.

מרים גרייבר: לי ממש לא ברור מי מקבל ומי לא מקבל.

מרים גרייבר: אותו דבר קרה עם התרופות.

משה גפני: אז לי כבר כן ברור ואני רוצה לסכם.

משה גפני: אני מבקש לסכם כדלהלן: קודם כל משרד האוצר הודיע שההחלטה לגבי התוספת של ה-2,000 שקל על נכי צה"ל היא החלטה של משרד הביטחון.

משה גפני: משרד הביטחון הביע נכונות לשלם את זה ועל כן מבחינת הוועדה אנחנו רואים בזה החלטה, גם שלכם וגם שלנו, לשלם את ה-2,000 שקל.

משה גפני: זה דבר אחד.

משה גפני: דבר שני, כפי שמקובל בערב פסח, אנחנו מאוד מבקשים שהתשלום יינתן לפני פסח.

משה גפני: מדובר על תשלום שהוא איננו תשלום מסובך, הוא בעצם ניתן, כפי שגם ארגון נכי צה"ל ביקש, כמקדמה, שאחרי זה הרי עושים גם את ההתחשבנות ואת הקיזוז.

משה גפני: אנחנו מבקשים, אפילו אם נסגרו המחשבים, אפילו אם אנשים הלכו לחופש, אתם לא יכולים לתאר לעצמכם איזו מצווה זו.

משה גפני: אתם כן יכולים לתאר לעצמכם, צריך לעשות את זה.

משה גפני: אנשים שיוכלו---

מרים גרייבר: אנחנו מתרוצצים בשביל 200 שקל, ללכת ולתת את זה לאנשים.

משה גפני: וטוב שאמרת לי את זה, אבל אמרתם את זה גם קודם.

משה גפני: המשמעות של העניין שאנשים יוכלו להיכנס לפסח יותר בקלות ולעבור את החג יותר בקלות, כאשר באופן עקרוני יש החלטה שמשלמים את ה-2,000 שקלים.

משה גפני: אז זה דבר אחד ולא קשור לנושא של עובדי הקבע, בגלל שעובדי הקבע יקבלו את ה-2,000 שקלים.

משה גפני: לא לתלות את ההחלטה הזאת בהחלטה הזאת שהיא החלטה נכונה גם לגבי עובדי הקבע.

משה גפני: זאת החלטה של ועדת הכספים, אנחנו מבקשים שזה יקרה לפני פסח ואנחנו גם נתעדכן בעניין, האם אכן זה בוצע, אני חושב שזה דבר חשוב.

משה גפני: לגבי ניצולי השואה.

משה גפני: ה-2,000 שקלים של מה שקבוע בחוק, אנחנו מברכים, כפי שאמר גם חבר הכנסת בילסקי, את הרשות לזכויות ניצולי השואה, שההחלטה פה שאת ה-2,000 שקל ישלמו לפני פסח, ישלמו את זה באופן מיידי.

משה גפני: לגבי הנושא של חוק ההטבות.

משה גפני: מכיוון שה-2,000 שקל הם נגזרת, אף אחד לא יוכל להגדיר באופן מדויק לאיזה קטגוריה זה שייך, הרי זה מענק חד פעמי, אבל כולנו יודעים שכולם קיבלו את זה.

משה גפני: כולם קיבלו, להוציא את אנשי הקבע ששם אני מעריך שגם יקבלו.

משה גפני: אנחנו מאוד מבקשים, ואני גם חושב שזאת החלטה של הוועדה, לבקש מהאוצר ולבקש מהרשות לשלם גם לאלה שנמצאים בחוק ההטבות.

משה גפני: מדובר על הטבה שהיא מענק חד פעמי, את הקיזוזים עושים בלאו הכי ואנחנו מבקשים שגם את זה ישלמו לפני פסח.

משה גפני: זאת הבקשה שלנו, ולא שניכנס למערבולת כפי שעלה פה, בצדק מקודם, לגבי הנושא של התרופות, ששם זה דבר קבוע.

משה גפני: כאן מדובר על מענק חד פעמי שאפשר לעשות את הקיזוז אחרי זה.

משה גפני: אנחנו מבקשים, סופי, אני מבקש, דב, שישלמו גם לאלה שזכאים לפי חוק ההטבות, גם הם צריכים את פסח, גם הם צריכים את המצרכים וגם הם צריכים את הכסף הזה וזה חיוני ודחוף.

משה גפני: תודה רבה, רבותיי, אני מודה לכם, ושיהיה לכם חג כשר ושמח.